โดนแมลงกันช่วงตี4 ที่ฝ่ามือรอยกัดเป็นจุดสีแดงมีอาการปวดมากชาตรงที่โดนกัดตอนนี้บวมมา3วันเริ่มมีอาการคันมาที่มือควรทำยังไงคะ
สวัสดีค่ะ อาการบวมแดง คัน มีจุดสีแดงบริเวณที่ถูกแมลงกัดนั้น อาจจะเกิดจากปฏิกิริยาเฉพาะที่ของผิวหนังตรงนั้น คือมีการแพ้ต่อสารในน้ำลายแมลง หรือเกิดจากแมลงนั้นๆมีพิษทำให้เกิดการอักเสบรอบๆขึ้น หรือมีการติดเชื้อของเชื้อแบคทีเรียร่วมไปด้วยจากการแกะเกา เป็นต้นจากอาการที่เล่ามา หากผ่านมา 3 วันแล้ว ยังคงปวด บวมเยอะ คันมาก ร่วมกับมีอาการชาซึ่งอาจบ่งบอกถึงบวมจนไปกดเส้นประสาทร่วมด้วยนั้น อาจจะเป็นปฏิกิริยาเฉพาะที่ที่ค่อนข้างรุนแรงที่ควรไปพบแพทย์เพื่อตรวจเพิ่มเติม และอาจจะต้องได้ยาแก้แพ้ไม่ว่าจะเป็นแบบฉีดหรือกินเพื่อลดอาการบวม และยาฆ่าเชื้อร่วมด้วยกรณีแผลดูติดเชื้อค่ะเบื้องต้นไม่ควรไปเกา ให้กินยาแก้คันได้ ใช้น้ำเปล่าสะอาดล้างเบาๆภายนอก ไม่ไปถู ระวังการถูกแมลงกัดซ้ำ ประคบเย็นเพื่อลดบวมและลดระคายเคืองที่ผิวได้